Arwas n waṭṭan n Kuṛunavirus 2019-20

**Arwas n waṭṭan n Kuṛunavirus 2019-20** d arwas amadlan n imir-a i waṭṭan n Coronavirus 2019 (Covid-19) id ileffun s usrag (id iḍerrun s ssebba) n Coronavirus 2 n temsedfert tamesguneft tanamsadt tamekruzt (SARS-CoV-2). Yettwakez-d g tazwara deg tlemmast n wayyur n dujamber 2019 deg temdint n Wuhan di tmurt n Ccinwa anda id ttwakez tegrawt n yimdanen yuɣiten waṭṭan n buturin maca ur ẓrin ara d acu i d aɣbalu-ynes ɣas akken yeqqen ar s talɣa tagejdant ar yimdanen ixeddmen g ulzuz n Wuhan i yimeččiyen iwlalen anda ttnuzen iɣersiwen imidduren yakk d win yemmuksen (yemmuten). Sin akin kra n imusnawen n Ccinwa ssinfen (ɛezlen) Kuṛunavirus amaynu. Yerna efkan-as isem n SARS-CoV-2, maca ur d-yentem ara (ud y-ttuwekked ara) d akken-it d amsulles (qessiḥ) neɣ izmer ar ineɣ s tezmert n SARS .. Deg wass n 11 meɣres 2020 tessiseml-it tuddsa tamadlant n tdawsa d akken-it d tasakrart tamadlant. 

Coronavirus yezmer ad yenṭeṭ s talɣa tusridt gar n ifganen (imdanen) akken id yettbin d akken isig n wenṭaṭ yuli deg tlemmast n yennayer 2020

Aṭas n tmura deg Uruppa d Temrikt tagafant d Asya ssilfen-t-d ɣef tuwwṭa n waṭṭan n Coronavirus ar wakal-nsent . Tallit n tezdalt d tin yettaṭṭafen 5 n wussan neɣ ugar, akken illan inzan imenza d akken yezmer ad yili d amanṭaṭ send ma ad binen iskanen, iskanen-a gan d tawla, tusut d bungaf akken i yezmer ad yawi ar tmekkest (lmut) 

Seg 31 yennayer 2020 yettusentem (yettuwekked) ɣef tilin n 75,775 n tmelliyin (liḥalat) gar-asent timelliyin yellan deg yakk igrzda n Ccinwa gar n 41 n yimdanen id yuttusentem d akken ineṭṭ-iten waṭṭan,  yettwakkez-d d akken sin n ikṛaden (⅔) deg-sen lan (sɛan) assaɣ ɣer ulzuz n Wuhan i yimeččiyen iwlalen. . Timekkest (lmut) tamezwarut s waṭṭan-a yella-d deg wass n 29 yennayer, dɣa seg wass-nni llant-d 9,377 n tmekkisin

Anfufed amezwaru i waṭṭan-a deg uzɣar (beṛṛa) n Ccinwa yella-d g tmurt n Vietnam. Iduba n waṭas n iwunak erran-d tamawt ɣef werzaf d yinig ɣer Wuhan d Hubei akken id ssutren ɣef iminigen id yuɣalen seg Ccinwa ad ssersen iman-nsen deg usasnef i wazal n 14 ar 20 n wussan w ad ssiwlen i wemsuji i wakken ad iẓer ma it-ddem avirus

Imusnawen seg Ccinwa ssawṭen ad ssinfen (ad ɛezlen) w ad ukzen agzam n ADN n uvirus. Akken ifkan isalen-is i wid-ak nniden i wakken ad sniflen Tasedmirt tanmezrit n Polimiraz PCR s talɣa tafulmant i wesnirem n waṭṭan. Akken i yettuleɣ d akken aselkem n ujinum 2019-nCoV d win yellan seg 75 ar 80% am uselkem n SARS yakk d ugar n 58% d Coronavirus n isaylalen (iberdeɣyal). Maca ur iban ara ma yella avirus-a d win yettakken assaɣ ar SARS.

## Anfufed n waṭṭan n Covid-19
Yettwasnirem-d waṭṭan n Covid-19 i tikkelt tamezwarut deg temdint n Wuhan id yezgan di tlemmast n Ccinwa deg wayyur n dujamber 2019. Imusnawen ttɣilen d akken aṭṭan-a yekka-d seg iɣersiwen sin akin ineṭṭ-d ar yimdanen s iɣersiwen-nni ig yuɣ waṭṭan-a deg ulzuz n tnezzut n iɣersiwen, sin akin yerna Yenfufed ar igezda n iden n Ccinwa deg wussan imezwura d ilemmasen n wayyur n yennayer s usrag n tfaskiwin n yixef useggas n Ccinwa, ma d tignatin n waṭṭan id ibanen deg beṛṛa n Ccinwa d tid id yelfan s usrag n yinig agreɣlan: Taylanda (13 yennayer)؛ Yapan (15 yennayer)؛ Kurya n unẓul (20 yennayer)؛ Taywan d Iwunak Yeddukklen (21 yennayer)؛ Hong Kong Makaw (22 yennayer)؛ Singapur (23 yennayer)؛ Fransa d Nipal Vietnam (24 yennayer)؛ Ustṛalya d Malisya (25 yennayer)؛ Kanada (26 yennayer)؛ Kambudya (27 yennayer)؛ Lalman (28 yennayer) Finlanda d Sri Lanka d Emaret Yeddukklen d Rusya d Swid (31 yennayer).  akken yettwasilef ɣef tmekkest (lmut) n 5 n wid yudnen s Covid-19 deg temdint n Qom deg talemmast n Iran yerna kra n izeṭṭa n isallen n iran irmadduden nnan-d d akken timekkisin ulint ar 9, ayen yeǧǧan adabu n Yiraq ad tessers tisekrifin (ad tesseḥreṣ) ɣef yinig seg d ɣer tmurt n Iran akken id teldi immasen n usasnef deg tewwura n tlisa gar n snat n tmura s usrag n wenṭaṭ n uvirus-a ar Iyiraqiyen, akken daɣen id tessebded (tesseḥbes) tufkit n lviza .

## Adlif/ Tawenɣa

**Amdan n yigimen<br /> <br /><small>Alammi d 18 meɣres 2020 </small>**S unect n isefka n tuddsa tamadlant n tdawsa



## Isekna d izmal
Wid ig yuɣ waṭṭan-a yezmer Ur d-tbanayen ara fellasen yisekna seg 7 ar 14 n wussan imezwura akken i zemren ad sneflin iskanen ilektuyen am tusut, tawla, bungaf yakk d utmelli (ɛeyyu)

Akken i yezmer usnefli n waṭṭan seld n imiren ad iglu s bungaf amekruz d unegges aserkan d tmekkest 

Tallit n tezdalt (tallit gar n wenṭaṭ d tuffɣa n iskanen) d tin yettaṭṭafen gar n yiwen n wassar 14 n wussan. Maca amur ameqran deg-sent d tid yeṭṭefen 5 n wussan

### Isekna
Seg 20 fuṛaṛ, iskanen n Covid-19 d wid igan ttemcabin ar yiskanen n tussit: 
* Tawla: 87,9 %
* Tusut yekkawen: 67,7 %
* Atmelli (ɛeyyu): 38,1 %
* Inexxim: 33,4 %
* Tineggift: 18,6 %
* Agas amaẓwal: 14,8 %
* Azzug n ugerjum: 13,9 
* Amaẓla: 13,6 %
* Targigit: 11,4 %
* Amuktu d tiririt: 5,0 %
* Asekfel n yinzaren: 4,8 %
* Tadist: 3,7 %

Dɣa tawla tezmer ad tbin kra n wussan seld n tusut

## Isragen (ssebbat)

### Anṭaṭ
Tarrayt n wenṭaṭ tagejdant tettili-d seg wemdar ar wemdan n iden s tikciyin timesgunefin am unezzu d tusut. Tuddsa tamadlant n tdawsa txeddem g uskazal i wakken ad tẓer ma yella wenṭaṭ araskan d wenṭaṭ s tawla kecmen deg iɣunab n wenṭaṭ igejdanen., ɣef wanect-a yessefk ad yili westum gar n yimdanen 1,5 ma drus i wakken ur yettenṭaṭ ara waṭṭan ma yenzi-d (iɛeṭs-d) kra n yiwen 

Timiqwa yessawaṭen Kuṛunavirus tt-ɣamayen-t ugglent (ttwaɛelqen-t) deg uzwu i kra n wakud Kan sin akin ad ɣlint f kra am tgida (ṭṭabla) neɣ kra n tɣawsa ayen yettaǧǧan avirus-nni ad yenṭeṭ ma yeṭṭsa-t (imuss-it) kra n wemdan aladɣa ma yeṭṭsa imi-ynes neɣ allen-is neɣ inzaren-is send ma yessared ifassen-is s waman d userrad
Akken yettwasemter (yettwanṣeḥ) s usired n ifassen seg wakud ar wayeṭ, anda yezmer ad yenṭeṭ yigim s tuṭṭsa n tummeẓt n tewwurt yummsen s uvirus ar ifassen sin akin ad yenteṭ mi ara ad yeṭs allen-is neɣ imi-s neɣ anzaren-is i wakken ad yaf uvirus abrid ar unagraw amesgunef n wemdan. Ifruriyen neɣ tifawin ɣef Covid-19 d tid ur nelli ara alammi d ass n 26 fuṛaṛ 2020 maca yettuɣil d akken yettemcabi i yivirusen n Kuṛuna n iden iy zemren ad qqimen ddren deg sufel n imɣuzen neɣ n temzukin d uplastik i wakud iy zemren ad yaweṭ ar 9 n wussan deg teẓɣelt yemnummsen, Asizdeg n tjummiwin yezmer ad yili s usexdem n tnegwa am itanul s usfaṭ-is i tenzagt (lmudda) n yiwet n tesdidt ma drus.
Llan istigen neɣ isazlen ɣef amdan n umesserni agejdan (amdan alemmas i yezmer wemdan yudnen ad isneṭṭ i yimdanen ur nudin ara) gar 2,13 d 4,82 seg 24 yennayer 2020, akken id yettwaselɣen ɣef tezmert n uvirus deg wenṭaṭ s tezrart yessawaṭen ar 4 n medden, ayen yeǧǧan aṭṭan-a ad yemcabi ar SARS-CoV.

Tuddsa tamadlant n tdawsa tura-d daɣen: «*Ɣas akken amezruy n SARS d [[Kuṛunavirus]] yeqqnen ar [[Tamsedfart tamesguneft n usamer alemmas|Temsedfart tamesguneft n usamer alemmas]] yesseken-d d akken anṭaṭ-nsen s [[učči|wučč]] d win iy zemren ad yili, yessefk ɣef wemdan ad yessew [[aksum]] d ifarisen iɣersawen akken iwata*».. 
Yettuɣil s waṭas d akken avirus-a iga d aɣressagma, ɣef wanect-a ad yili ineṭṭ-d seg uɣersiw ar wemdan ɣas akken taluft-a mazal ur tettwasentmen ara. 

Deg wass n 18 meɣres 2020, aṭas n tmura n Uruppa am Fṛansa d Lalman d Ṭelyan d tid n iden leqment-d tiɣtasin n usegdel (amnaɛ) n imsegrawen i wakken ad ssutlen (ad ḥuṣren) anfufed n waṭṭan-a, amdya Ṭelyan ur neǧǧi ara imdanen ad ffɣen seg yixxamen-nsen deg kra n iɣiren d igezda i teṭṭef tzitmurt akken id tukez ula d asegrew deg twaculin anda tessinef (teɛzel) imɣaren acku d nutni yakk yettwaggzen s talɣa tamsullest (taqessḥant) s waṭṭan-a ma ikecmiten waṭṭan. Ma d ilemẓiyen d warrac meẓẓiyen d wid ilan (yesɛan) affal mgal-is maca zemren ad tesneṭṭen i wid-ak nniden

### [[Tasenvirust]]

Coronavirus 2 n temsedfert tamesguneft tanamsadt tamekruzt (SARS-CoV-2) d Kuṛunavirus yeqqnen ar temsedfart tamesguneft tukrizt tanamsadt Tamaynut, Ttwasinfen (ttwaɛezlen) 3 n yimdanen i tikkelt tamezwarut tuɣiten buturin yeqqnen ar tegrawt n tegnatin n waṭṭanen imesgunfanen inamsaden deg Wuhan, dɣa avirus-a iga d asrag (d ssebba) n waṭṭan n Covid-19.. SARS-CoV-2 d win yeqqnen s waṭas ar ulsaru aẓaṛan n SARS-CoV. Yettuɣil d aṭṭan aɣersaw n usagma, Tislad titerrawin (*Genetic analysis*) asileɣ n Kuṛunavirus i tegrawin yakk d twacult n Betacoronavirus deg tedfert B i wadu-tewsit n Kuṛunavirus yeqqnen ar timsedfert tamesguneft tukrizt tanamsadt yakk d snat n tdefrin id yekkan seg uzeɣnennay, dɣa iga d arawsan s 96% deg uswir n ujinum  ummid yakk d tirawin seg Kuṛunavirus n izeɣnennayen (**BatCov RaTG13**), deg wayyur n fuṛaṛ 2020, kra n iminigen n Ccinwa ufan-d yiwen n umgarad deg uzeffar aminay deg ulkem n ugraw ajinum gar n ivirusen id yettwasnirmen ɣer telmest n izeɣnennayen i tetten iweṭfen d uvirus yellan ar imuṭan (imdanen), Annect-a d ayen iy zemren ad immel d akken azeɣnennay iy tetten iweṭfen i d amesnubget. 

## Asefruret

Deg wass n 31 dujamber 2019 tamurt n Ccinwa telɣet tuddsa tamadlant n tdawsa ɣef usefruret n wazzug n turin ur yettwassen ara, yettwasnirem di temdint n Wuhan igan d tamdint tameqrant tis 7 di Ccinwa s wazal n 11 n imelyan n imezdaɣ. Seg wass n 23 yennayer yettwasengel ɣef tilin n ugar n 800 n yigimen seg tegnatin n yigim s uvirus n 2019 nCoV deg weswir amadlan, gar-asen igimen deg 20 n tamiwin d kra n tmura d iɣiren,
Amaṭun amezwar i yettwasleɣt fell-as banen-d fellas iskanen deg wass n 8 dujamber,. Sin akin iban-d d akken-it d bab n yiwet n tzaɣa (tḥanut) deg ulzuz n '''Wuhan South China''' i yiselman, ayen yeǧǧan ad medlen alzuz-nni ass n  1 yennayer. 
Tettwakez-d telmest n uvirus yellan d asrag (d ssebba) g usefruret waṭṭan-a s tazzla d akken-it d Kuṛunavirus amaynu. di 10 yennayer. Seld n tukza n ulkem n ijinumen yettwafk-d yisem n 2019-nCoV igan d BetaKorunavirus, yeqqen ar uvirus n tamsedfart tamesguneft n usamer alemmas (MERS-CoV) d uvirus n  tamsedfart n wazzug anamsad n turin (SARSCoV). Dɣa isig n tmekkist d uɣanib n wenṭaṭ n 2019-nCoV 
d win Ur nettwassen ara s talɣa tummidt, Maca yezmer ad yili yemgarad ɣef ivirusen n Kuṛuna n iden.

Mya d Wuhan i d ammas agejdan n umesni agenwan di tlemmast n Ccinwa, ttwaddmen waṭas n yisɣalen d yiskat deg uswir amadlan i wsefses n unfufed n waṭṭan deg umadal. Deg wass n 1 yennayer bdant temhalin n usekyed n teẓɣelt di Hong Kong d Makaw i yiminigen id yusan seg Wuhan. Ma deg wass n 3 yennayer, Taywan d Singapur bdant asekyed  n iminigen id yuɣalen seg Wuhan. Deg Iwunak Yeddukklen n Temrikt, ammas n tesɣilt ɣef waṭṭanen (CDC) yebda yeskayad iminigen id yusan seg Wuhan ar 3 n isugan igejdanen n unekcum deg wass n 17 yennayer,, sin akin yettwarna unafag n Chicago d unafag n Atalanta, deg ass n 23 yennayer CDC n Marikan tegra-d tiɣri i wakken iɣeṛmanen-is ur teddun ara ar Wuhan ar iswiren ifellayen, dɣa timura n iden am Lhend d Sri Lanka d Binegladish ddmen-t iserrifen-a

### Tuwwṭa n uvirus ɣer [[Yapan]]
Deg wass n 16 yennayer, Aɣlif n tdawsa d umahil d ulameɣn Yapan yelɣet-d tuddsa tamadlant n tdawsa ɣef tilin n tegnit yettwasentmen n **2019-nCoV** ar yiwen n wemdan id yuɣalen seg Wuhan. Dɣa tagnit-nni tella d tis snat n nCoV-2019 id yettwasentmen s azɣar (beṛṛa) n Ccinwa seld mi id snarmen tagnit tamezwart di Taylanda deg ass n 13 yennayer., Amaṭun-nni yella d awtem ila deg waddar (yesɛa di leɛmeṛ) gar n 30 ar 39 n iseggasen yettidir di Yapan, dɣa yerza ar Wuhan deg taggara n wayyur n dujamber deg wass n 3 yennayer 2020 tuɣit tawla ass mi yella di Wuhan d acu kan  ur yeddi ara ar welzuz n Wuhan neɣ kra n welzuz nniden maca yenna-d d akken yella s unermis d yiwen n wemdan yuɣ-it buturin.

Deg ass n 6 yennayer yuɣal-d si Ccinwa ar Yapan sin akin yedda ar tesdusit (taklinikt) i wakken ad yeskayed ɣef tussit maca agemmud yusa-d d ibaw. Deg ass n 10 yennayer dɣa yella-d mazal tuɣit tusut d tawla d wazzug n ugerjum yuɣal ar usgunef anda id s-ttwaxdamen-t tugniwin s uzenzar n X id yesseknen uguren ilqayanen ayen yeǧǧan ad yekcem s asgunfu (sbiṭar) deg wass-nni yakan. yeqqim s tawla alammi d ass n 14 yennayer. Anda id yelɣet umessuji id t-yessujayen tagnit-is ɣer yiwet n tuddsa n tdawsa tadigant s ddaw n unagraw n wannay. U tessegrew tilam zges tuzen-iten-t ɣer usudu aɣelnaw n waṭṭanen imanṭaṭen (NIID), dinna yemmug ukayad n tsedmirt tanmezrit n Polimiraz i wseskel amuli snat n tikkal w yettwasentem usigem-is s uvirus n 2019-nCoV RNA deg ass n 15 yennayer 2020 d acu kan yeffeɣ-d seg usganfu ar wexxam deg wass-nni.

## Imsekniyen n yigem
Seg wass n 2 yennayer 2020 yettwasentem yigim n 44 n imuṭan iy kecmen ar usganfu n Wuhan s uvirus n Covid-19, Amur ameqran deg-sen d irgazen (30 seg 41 neɣ 73%), gar-asen 13 (32%) lan (sɛan) aṭṭan yezgan am waṭṭan n sskur (8 '20%') ma d isig n waddar (ammas n leɛmeṛ) yella 49 iseggasen. Dɣa 27 deg-sen (66%) llan deg ulzuz n imeččiyen iwlalen gar-asen tawacult s timmad-is. iskanen yezdin ass mi id iban waṭṭan llan d tawla ɣer 40 n imuṭan, tusut ɣer 31 n imuṭan, Agaz amaẓwal d utmelli (ɛeyyu) ɣer 18 n imuṭan. Ma d iskanen irmezdiyen gan d afaris n ulɣuɣ ɣer 11 n imuṭan, amaẓla (leqriḥ n uqerru) ɣer 3 n imuṭan, tadist (aberriḍ) ar yiwen n umaṭn, ma d tineggift iban-d ar 22 n imuṭan (55%) dɣa taneggift yettbin-d seg ass amezwar n waṭṭan ar ass wis 8. Yerna imuṭan-nni yakk yeṭṭfiten buturin.

## [[Tawessna|Asennefru]]
Tuddsa tamadlant n tdawsa tefser-d aṭas n ipṛutukulen n ukayad i wvirus n SARS-CoV-2 id yessisrigen aṭṭan n Covid-19. Akayad yessemras (yessexdam) tasedmirt tanmezrit n Polimiraz i wseskel amuli (rRT-PCR). Akayad-a yezmer ad ittusemres ɣef tilam n unagraw amesgunef neɣ idammen. Igemmuden zemren ad ttwifken deg kra n tesragin (sswayeɛ) neɣ kra n wussan.

Amdan yettmagar amihi n yigem s Covid-19 ma yedda neɣ yerza ar kra n tama anda tessuget tikli d yinig s teɣzi n 40 n wussan yezrin neɣ ma yella yudes (yeqreb) ar wemdan yuɣit waṭṭan-a.

## Anfufed

## Inelfuyen imdafaren

## Taggaẓt

Yessutur unabad n Hung Kung seg yimdanen ad aryen (ad seḥbibren) ɣef tazdeg igarrzen n yiman-nsen, akk d waray (d useḥbiber) ɣef tazdeg n yifasen-nsen. Akken id ileɣɣet (yettḥeddir) wid ara ad yinigen beṛṛa n teɣremt ur ṭṭasen ara iɣersiwen, akk ur tetten ara ikesman n tgemrawin akk ad ǧǧen ulzuzen igriyen neɣ ulzuzen n iyuzaṭ imidduren, Akken id tessuter deg yal yiwen ikukra yeṭṭef-it uvirus-a ad yels acemmal (tasegdelt) akked ad yessiwel i umsuji.

Deg Singapur, Tessutur Taɣlift n tdawsa seg yimdanen ad aryen (ad seḥbibren) ɣef yiswiren n tazdeg tadawsant, Amedya: Assired n yifasen seg wakud ɣer wayeḍ, ur ṭṭasen ara imi-nsen d yinzaren-nsen d wallen-nsen s yifasen-nsen,
Yerna  yessefk ɣef yimdanen ilan afray (yesɛan aḥulfu) d akken ur garrzen ara, ad aggegen (ad baɛden) seg yigmamen n twaculin-nsen, ad lsen icemmalen w ad rzun ar wemsuji

## Tiski n isgunfa
Deg wass n 29 yennayer, adabu n Ccinwa yeldi asganfu i wsuji n waṭṭan n Covid-19 seld n 5 n wussan seg mi id tṛeggem (id tewɛed) d akken ad tessali (ad tebnu) asganfu yettaddamen 1000 n wusawen deg 10 n wussan,. Anda 500 n inmahalen (ixeddamen) d iwzayen kkan-d 48 n tesragin (sswayeɛ) i wsuddes (aheggi) n tmuski s imeẓla d tinfawin n trisiti d usnezwu d waman d internet. Ayen id yettaran aṭṭan n SARS 2003 ar ccfawat, anda id tessuli Pekin asganfu s tazzla-nni.

## Ideggan yenṭarren

## Turrit n tmura i yiɣeṛman-is
S tririt i teɣṛiwin n iɣeṛmawen iwerdanen (ibeṛṛaniyen) yettilin di Wuhan wid id yettcetkin seg tegdelt d usasnef id yettusefken (yettuḥettmen) fell-asen dinna, aṭas n tmura uznen-tt timesrifgin i wakken ad errent iɣeṛman-nsent, dɣa adabu n Ccinwa ideggi (iwufeq) ɣef wanect-a, ikessar-a d umuɣ n tmura i yuznen timesrifgin i wakken ad errent iɣeṛman-nsent:

## Tamhazt n tdefrin

Alkem n Coronvirus Beta n Wuhan yesskanay-d tarwast (amcabi) yakk d Betacoronavirus yellan ɣer izuɣnennayen yettumeyyez deg ijinumen ɣef Kuṛunavirus niden am Kuṛunavirus yeqqnen ar temsedfart tamesguneft tamekruzt tanamsadt (SARS) d tamsedfart tamesguneft n usamer alemmas (MERS).. Am SARS iga d agmam deg twacult n Betacoronavirus tadfert B., 5 n ijinumen seg Kuṛunavirus amaynu ttwasinfen (ttuɛzlen) ijinumen-a gan d: *BetaCoV/Wuhan/IVDC-HB-01/2019*, d *BetaCoV/Wuhan/IVDC-HB-04/2020*, d *BetaCoV/Wuhan/IVDC-HB-05/2019*, d *BetaCoV/Wuhan/WIV04/2019*, d *BetaCoV/Wuhan/IPBCAMS-WH-01/2019* deg Ammas Acenway i wsenɣed d tesɣilt ɣef waṭṭanen d usganfu n Jinyintan., Alkem n uzeffar aṛibuɣsan d win ilan (yesɛan) azal n 30,000 n Nukelyutid deg teɣzu-ynes.

## Akayad
Deg wass n 15 yennayer, Tuddsa tamadlant n tdawsa tefser-d apṛutukul ɣef ikayaden iseknanen i Kuṛunavirus amaynu, yettwasnefli sɣur ugraw n imsenvirusen deg usganfu n Charité (Lalman).

## [[Tigezt|Agzay]] anarum
Deg wakud yezrin, yelɣet-d yiwen n umasay n Marikan ɣef wecraṭ anarum i wvirus. Akken id yettwabeyyen seg imasayen n tdawsa tazayezt i wseɣḍel (atḥeqqeq) seg kra n tigezt (acraṭ) tanarumt war ccek yesri (yuḥwaj) aseggas neɣ aseggas d uzgen
Deg wass n 16 meɣres, yiwet n tewzayt isem-is *Jennifer Haller* tewwet-d tissegnit seg tigezt tanarumt deg wammas n tignatin n Seattle deg ugezdu n Washington.

## Ẓeṛ daɣen

## Imniren